મારી મમ્મી મારી ફ્રેન્ડ અને ફિલોસૉફર હતી એમ જણાવતાં ધ્રુસકે-ધ્રુસકે રડતાં રિદ્ધિએ કહ્યું હતું કે ‘મમ્મી ઘરમાં બેસીને ઍક્યુપ્રેશર અને પ્રાઇવેટ ટ્યુશન કરતી હતી. તેની ઇચ્છા મને ખૂબ જ ભણાવવાની હતી. દસમા ધોરણની પરીક્ષા વખતે પણ તે મારી સાથે ઉજાગરા કરતી હતી. ગઈ કાલે મને મૉરલ સપોર્ટ આપવા માટે જ તે મારી સાથે ક્લાસિસમાં આવતી હતી. ત્યારે કોને ખબર હતી કે મમ્મી મને અધવચ્ચે છોડીને લાંબી સફરે જતી રહેશે.’